Diari Oficial de la Generalitat Valenciana


Sumari del DOGV 9949, del 02-10-2024 (2024/10327)

RESOLUCIÓ de 30 de setembre de 2024, sobre delegació de competències en la Direcció General d'Infraestructures Educatives per a la creació i actualització del catàleg d'equipaments i productes TIC per a ús en el centre educatiu i en la persona titular de la direcció dels centres docents públics no universitaris de titularitat de la Generalitat, per a adquisició d'equipament i productes TIC per a ús en l'entorn educatiu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10337

CVE
:   VVPE-P-6786-57799

Data del document
:   30-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * Conselleria d'Educació, Universitats i Ocupació
    * administració regional
    * legislació

El Decret 81/2024, de 12 de juliol, del Consell, pel qual s’establix l'estructura orgànica bàsica de la Presidència i de les conselleries de la Generalitat, en l’article 101 atribuïx a la Direcció General d'Infraestructures Educatives les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament  jurídic, en matèria de proposta, planificació, programació, gestió i execució de les infraestructures educatives i la innovació tecnològica educativa, inclosos l'aprovisionament, el desenrotllament i la implantació de productes, recursos en l'àmbit de les seues competències, així com la seua contractació, assistència i gestió economicoadministrativa.

El Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, disposa en l’article 19.1 que la Direcció General Infraestructures Educatives exercix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, i assumix les competències en matèria de proposta, planificació, programació, gestió i execució de les infraestructures educatives i la innovació tecnològica educativa, inclosos l'aprovisionament, el desenrotllament i la implantació de productes, recursos en l'àmbit de les seues competències, així com la seua contractació, assistència i gestió economicoadministrativa.

La Conselleria d'Educació, Cultura Universitats i Ocupació, a través de la Direcció General Infraestructures Educatives, és l'únic departament competent per a contractar béns i servicis en matèria de tecnologies de la informació i les telecomunicacions (d'ara en avant TIC), en l'àmbit dels centres docents públics no universitaris, sense perjuí de les funcions que puguen correspondre a altres òrgans i en coordinació amb estos de la Generalitat.

No obstant això, en ser els mateixos centres educatius els coneixedors directes de les necessitats i dels motius que puguen justificar la provisió de servicis i subministraments de naturalesa informàtica, d'ús habitual pels centres educatius, és convenient que, en uns certs casos clarament estipulats, siguen estos els competents per a realitzar les contractacions corresponents, si és el cas, per a complementar l'equipament informàtic subministrat per la Direcció General d'Infraestructures Educatives.

Així mateix, ha de tindre's en compte que el Decret 136/2023, de 10 d'agost, del Consell, establix en la disposició addicional primera, apartat e), l'adscripció de l'Institut Valencià d'Ensenyaments Artístics de la Comunitat Valenciana (d'ara en avant ISEACV) a la Conselleria d'Educació, Universitats i Ocupació.

L'article 9 de la Llei 40/2015, d'1 d'octubre, de règim jurídic del sector públic, establix: «1. Els òrgans de les diferents administracions públiques poden delegar l'exercici de les competències que tinguen atribuïdes en altres òrgans de la mateixa Administració, encara que no siguen jeràrquicament dependents, o en els organismes públics o entitats de dret públic vinculats o dependents d'aquelles.

Quan es tracte d'òrgans no relacionats jeràrquicament serà necessària l'aprovació prèvia del superior comú si tots dos pertanyen al mateix ministeri, o de l'òrgan superior del qual depenga l'òrgan delegat, si el delegant i el delegat pertanyen a diferents ministeris».

Tal com indica la disposició final segona de la Llei 5/1983, de 30 de desembre, de Govern Valencià, «per al no previst en esta llei serà aplicable les disposicions legals de l'Estat en la matèria, i s’equipararan els òrgans per analogia de les seues funcions.»

De la mateixa manera, s'han de considerar la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i la Resolució de 2 d'octubre de 2023, del conseller d'Educació, Universitats i Ocupació, per la qual es modifica la delegació de competències realitzada per la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans.

El conseller d'Educació, Universitats i Ocupació és qui exercix les competències que esta té atribuïdes en matèria d'educació, d'acord amb el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació i, per tant, de conformitat amb el que disposa l'article 9 de la Llei 40/2015, d'1 d'octubre, de règim jurídic del sector públic,

RESOLC

*Primer*

Delegar en la Direcció General Infraestructures Educatives la creació i actualització del catàleg d'equipaments i productes TIC susceptible de ser contractat pels centres educatius de la Generalitat.

*Segon*

Delegar en la persona que exercisca la direcció dels centres docents públics no universitaris i dels centres de l’ISEACV  les competències com a òrgan de contractació d'equipament i productes TIC inclosos en el catàleg del punt anterior per a l'àmbit dels centres educatius de titularitat de la Generalitat, fins al límit de l'import estipulat en este catàleg, sense perjuí de la delegació ja establida en la Resolució de 2 d'octubre de 2023 anteriorment esmentada.

*Tercer*

En tot cas, per motius tècnics i de coordinació, qualsevol provisió de servicis i subministraments TIC ha d'estar subjecta exclusivament al catàleg d'equipament i productes TIC establits per la Direcció General d'Infraestructures Educatives.

*Quart*

En totes les resolucions que s'adopten i en els contractes que es formalitzen en virtut d'esta delegació, es farà constar expressament que estos han sigut realitzats sobre la base d'esta, segons el que s'establix en l'article 63 de la Llei 5/1983, del Consell, i en l'article 9 de la Llei 40/2015, d'1 d'octubre, de règim jurídic del sector públic.

*Quint*

Les delegacions de competències que es disposen en la present resolució no seran obstacle perquè l'òrgan delegant puga avocar el coneixement o resolució de tots els assumptes que considere oportuns, i podrà, així mateix, revocar-les en qualsevol moment de conformitat amb el que s'establix en l'article 63.5 de la Llei 5/1983, del Consell, i en els articles 9, 10 i concordants de l'esmentada Llei 40/2015.

*Sext*

Queda sense efecte la Resolució de 29 d'octubre de 2021, del conseller d'Hisenda i Model Econòmic, sobre delegació de competències en qui exercisca la direcció dels centres educatius públics no universitaris de la Generalitat per a adquisició d'equipament i productes TIC per a ús en l'entorn  educatiu.

Contra el present acte, que esgota la via administrativa, les persones interessades podran interposar un recurs contenciós administratiu, en el termini de dos mesos, a comptar des de l'endemà de ser publicat, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant este mateix òrgan, en el termini d'un mes, computat en els termes ja indicats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que les persones interessades puguen interposar qualsevol altre que estimen procedent.

La present resolució produirà efectes l'endemà de la seua publicació en el *Diari Oficial de la Generalitat Valenciana.*

  

València, 30 de setembre de 2024

José Antonio Rovira Jover

Conseller d’Educació, Cultura, Universitats i Ocupació